# Aleksanterin kirkko

### Wikipedia

Aleksanterin kirkko.

Tampereen Aleksanterin kirkko eli Pyynikin seurakunnan kirkko rakennettiin peittämättömästä tiilestä vuosien 1880-1881 aikana. Kirkon suunnitteli arkkitehti Theodor Decker. Se on nimetty keisari Aleksanteri II:n mukaan.

Kirkko on päätytornillinen pitkäkirkko, jonka pitkiltä sivuilta erkanevat monikulmaisen kuoripäädyn kohdalla lyhyet ristinvarret. Kirkon julkisivua hallitsevat suuret pyöreät ja pyörökaariset ikkunat sekä ulkonevat pilarit, joilla ei kuitenkaan ole mitään rakenteellista merkitystä, vaan ne ovat puhtaasti arkkitehtoonisia koriste-elementtejä. Puulla katetussa kolmilaivaisessa kirkkosalissa olevat yläparvet ovat tuettu tiilipilarein. Ratkaisuiltaan mannermaista katedraalityyliä tavoitteleva kirkko edustaa myöhempää uusgoottilaista tyyliä, jossa on eri tyylisuuntien vaikutteita.

Kirkko vihittiin käyttöön adventtina 1881, jolloin siitä tuli Tampereen kaupunkiseurakunnan pääkirkko. Tulipalo tuhosi kirkosta lähes kaiken 1937, kun kirkon ensimmäinen peruskorjaus oli loppusuoralla. Työ kuitenkin vietiin heti loppuun ja korjaus valmistui joulukuussa 1938.

Kirkossa on istumapaikkoja 1430 ihmiselle. Kirkossa on 56+2 -äänikertaiset Kangasalan Urkutehtaan rakentamat sähköpneumaattiset urut vuodelta 1939. Kirkossa olevan alttaritaulun on maalannut Alexandra Frosterus-Såltin vuonna 1883 ja se on nimeltään Kristuksen kirkastus

Kirkossa järjestetään noin kerran kuukaudessa Tuomas-messu; Aleksanterin kirkko on ainoa kirkko Tampereella missä tätä messua järjestetään.

## [muokkaa] Aiheesta muualla

- http://www.tampereenseurakunnat.fi/kirkot/aleksanteri

## [muokkaa] Katso myös

- Luettelo Suomen luterilaisista kirkoista

Haettu osoitteesta http://fi.wikipedia.org../../../a/l/e/Aleksanterin_kirkko.html

Luokat: Tampereen nähtävyydet | Tampereen kirkkorakennukset

##### Views

- Artikkeli
- Keskustelu
- Nykyinen versio

##### Etsi